રાજયના જામનગર શહેર તથા તેની આસપાસના વિસ્તારોમાં છેલ્લા ૧પ દિવસથી સતત ભૂકંપના આંચકા નોંધાઈ રહયા છે જેના પગલે ભૂસ્તરશાસ્ત્રીઓએ આ અંગે સંશોધન શરૂ કર્યું છે સતત આચકાઓ આવતા સ્થાનિક નાગરિકોમાં પણ ગભરાટ ફેલાયેલો છે આ દરમિયાનમાં આજે વહેલી સવારથી જ જામનગરવાસીઓ હજુ દિવસની શરૂઆત કરે તે પહેલા જ ભૂકંપનો તીવ્ર આંચકો અનુભવતા જ ભયના માર્યા ઘરની બહાર દોડી આવ્યા હતા અને ત્યારબાદ ઉપરા ઉપરી વધુ બે આંચકા આવતા ભયનો માહોલ છવાઈ ગયો હતો આમ જામનગરમાં આજે સવારે ભૂકંપના ત્રણ આંચકા નોંધાયા હતાં.